Սփենսեր Թրեյսի

Սփենսեր Թրեյսի (, ), ամերիկացի դերասան, «Օսկար» մրցանակի կրկնակի դափնեկիր։ Օսկարի պատմության մեջ միայն դերասաններ Սփենսեր Թրեյսին ու Թոմ Հենքսն են 2 տարի անընդմեջ ստացել այդ մրցանակը Օսկար լավագույն դերասանի համար անվակարգում։ Ամերիկյան կինոակադեմիան իր կողմից հրապարակած Ամերիկյան բոլոր ժամանակների ֆիլմերի 100 մեծագույն աստղերի ցանկում նրան ընդգրկել է 9-րդ տեղում։

 Կենսագրություն 
Ծնվել է ԱՄՆ-ի Միլոուկի քաղաքում։ Հայրը իռլանդացի կաթոլիկ, գործարար Ջոն Թրեյսին էր, մայրը բողոքական եկեղեցու անդամ Քերրի Բրաունը։ Դժվար մանկություն է ունեցել, ամեն անգամ վեճեր ունենալով բակի մյուս տղաների հետ և ծնողները ստիպված են եղել մի քանի դպրոց փոխել նրան։ Մանուկ հասակում զբաղվել է սպորտով՝ բռնցքամարտով և բեյսբոլով։

1916 թ. ընտանիքով տեղափոխվում են բնակության Կանզաս նահանգում։ 1917 թ. եղբոր հետ միասին մասնակցել է 
Առաջին համաշխարհային պատերազմին ծառայելով նավատորմում։ 1921 թ. չնայած մեծ տարիքին ընդունվում է Վիսկոնսին նահանգի քոլեջներից մեկը, որտեղ քոլեջի սիրողական թատրոնի կազմում աչքի է ընկնում իր դերասանական տաղանդով։

 Կարիերա 
Սկզբում Սփենսեր Թրեյսին հաջողությամբ հանդես է եկել որպես թատրոնի դերասան, խաղալով նաև Բրոդվեյի բեմերում։ Կինոյում առաջին դերը խաղացել է 1930 թ. ռեժիսոր Ջոն Ֆորդի «Գետի հոսանքով դեպի վեր» ֆիլմում, որից հետո հաջորդեցին ևս մի քանի փոքր դերեր։ Բայց նրա առաջին մեծ դերը, որը նաև ճանաչում բերեց իրեն, 1936 թ. նկարահանված Ֆրից Լանգի «Ցասում» ֆիլմն էր։ Թրեյսին օժտված էր դերասանական տաղանդով և խաղացել է իր ժամանակի շատ նշանավոր ֆիլմերում, հիմնականում դրամատիկ և կոմեդիկ դերերով։ Ռեժիսոր Սթենլի Կրամերի սիրված դերասանն էր և խաղացել է նրա լավագույն ֆիլմերում։

Սիրային կապերի մեջ է եղել դերասանուհի Քեթրին Հեփբորնի հետ, ով համարվում է ինչպես իր ժամանակների, այդպես էլ համաշխարհային կինոյի պատմության լավագույն դերասանուհիներից մեկը։ Նրա հետ միասին հանդես է եկել նաև մի քանի ֆիլմերում։ Ընկերակցել է այդ ժամանակի ամերիկյան գրեթե բոլոր նշանավոր դերասան-դերասանուհիներին, խաղացել իր ժամանակի լավագույն ռեժիսորների ֆիլմում։

7 անգամ ներկայացվել է Օսկարի։ 2 անգամ Օսկար է ստացել Օսկար լավագույն դերասանի համար անվանակարգում 1937 թվականին «Խիզախ կապիտանները» և 1938 թվականին «Տղաների քաղաքը» ֆիլմերի համար։ Կաննի միջազգային կինոփառատոնի, Ոսկե Գլոբուս, BAFTA և այլ կիմոմրցանակների դափնեկիր է։

Ստեղծել է խորապես մարդկային կերպարներ՝ հոգևորական Ֆլաննագեն («Տղաների քաղաքը», 1938), Էդիսոն («Էդիսոն՝ մարդը», 1940)։ Նրա ստեղծագործական ամենաբարձր նվաճումները կապված են սոցիալական խնդիրներ արտացոլող ֆիլմերի հետ, ուր նրա հերոսները դժվար և դրամատիկ պայմաններում ձգտել և հասել են արդարության

Մահացել է 1967 թ. Լոս Անջելեսում, 67 տարեկան հասակում։

 Ֆիլմագրություն 
Սփենսեր Թրեյսին իր մոտ 50 տարիների դերասանական կարիերայում խաղացել է ավելին քան 70 ֆիլմում։ 
Առավել նշանավոր ֆիլմերն են
 տարեթիվ  ֆիլմի անվանում  բնօրինակ անվանում  դերը  ռեժիսոր  խաղընկերներ 1936  Ցասում  Fury  Ջո Ուիլսոն  Ֆրից Լանգ  Ուոլտեր Բրեննան 1936  Սան Ֆրանցիսկո  San Francisco  հոգևորական Թիմ Մալլին  Վուդի Վան Դեյք  Կլարկ Գեյբլ 1937  Խիզախ կապիտանները  Captains Courageous  Մանուել Ֆիդելլո  Վիկտոր Ֆլեմինգ  Միկկի Ռունի 1938  Փորձարկող-օդաչուն  Test Pilot  Մորրիս    1940  Էդիսոն մարդը  Edison, The Man  Թոմաս Էդիսոն    1941  Դոկտոր Ջեքիլը և Միստեր Հայդը  Dr. Jekyll and Mr. Hyde  Դոկտոր Ջեքիլ, Միստեր Հայդ  Վիկտոր Ֆլեմինգ  Ինգրիդ Բերգման 1942  Տարվա կինը  Woman of the Year  Սեմ Քրեյգ  Ջորջ Սթիվենս  Քեթրին Հեփբորն 1944  30 վայրկյան Տոկիոյի վրա  Thirty Seconds Over Tokyo  Ջեյմս Դուլիթլ  Մերվին Լերոյ  1944  Յոթերորդ խաչը  The Seventh Cross  Ջորջ Հեսլեր  Ֆրեդ Ցինեման  1945  Առանց սիրո  Without Love  Փիթ Ջեմիսոն  Հերոլդ Բուկե  Քեթրին Հեփբորն 1947  Խոտի ծով  The Sea of Grass  գնդապետ Ջեյմս Բ. «Ջիմ Բրյուտոն»  Էլիա Կազան  Քեթրին Հեփբորն 1949  Ադամի կողը  Adam's Rib  Ադամ Բոններ  Ջորջ Կյուկոր  Քեթրին Հեփբորն  1950  Հարսնացուի հայրը  Father of the Bride  Սթենլի Բենքս  Վինսենթ Մինելլի  Էլիզաբեթ Թեյլոր  1952  Փիթը և Մայքը  Pat and Mike  Մայք Կոնովան  Ջորջ Կյուկոր  Քեթրին Հեփբորն  1955  Վոտ օր Բլեք Ռոկում  Bad Day at Black Rock  Ջոն Ջ. Մակրիդի  Ջոն Սթարջես  Ուոլտեր Բրեննան
Լի Մարվին  1958  Ծերունին և ծովը  The Old Man and the Sea  ծերունի  Ջոն Սթարջես   1960  Կժառանգես փոթորիկը  Inherit the Wind  Հենրի Դրամմոնդ  Սթենլի Կրամեր  Ֆրեդրիկ Մարչ
Ջին Քելլի  1961  Նյուրնբերգյան դատավարություն  Judgement at Nuremberg  ավագ դատավոր Դեն Հեյվուդ  Սթենլի Կրամեր  Բերտ Լանկաստեր
Մարլեն Դիտրիխ
Մաքսիմիլիան Շելլ
Մոնտգոմերի Կլիֆտ
Ջուդի Գառլենդ 1962  Ինչպես է նվաճվել Արևմուտքը  How The West Was Won  ֆիլմի պատմողը  Ջոն Ֆորդ
Հենրի ՀաթաուեյՋորջ Մարշալ
Ռիչարդ Թորփ
  Գրեգորի Պեք
Ջեյմս Ստյուարտ 
Ջոն Ուեյն
Լի Ջեյ Կոբբ
Հենրի Ֆոնդա  1963  Այս խենթ, խենթ, խենթ, խենթ աշխարհը  It's a Mad Mad Mad Mad World  կապիտան Կուլլեպեր  Սթենլի Կրամեր  Միկկի Ռունի  1967  Գուշակիր, ով է գալու ճաշին  Guess Who's Coming To Dinner  Մեթ Դրեյթոն  Սթենլի Կրամեր  Քեթրին Հեփբորն
Սիդնի Պուատյե 

 Նկարներ 

 Գրականություն 
 Bacall, Lauren (2005). By Myself and Then Some. It Books. ISBN 0-06-075535-0.
 Berg, Scott A. (2004 edition). Kate Remembered։ Katharine Hepburn, a Personal Biography. Pocket. ISBN 0-7434-1563-9.
 Curtis, James (2011). Spencer Tracy։ A Biography. London։ Hutchinson. ISBN 0-09-178524-3.
 Deschner, Donald (1972 edition). The Films of Spencer Tracy. Secaucus, New Jersey։ The Citadel Press. ISBN 0-8065-0272-X.
 Hepburn, Katharine (1991). Me։ Stories of My Life. Alfred A. Knopf. ISBN 0-679-40051-6.
 Higham, Charles (2004 edition [First published 1975]). Kate։ The Life of Katharine Hepburn. New York City, NY։ W. W. Norton. ISBN 0-393-32598-9.
 Kanin, Garson (1971). Tracy and Hepburn։ An Intimate Memoir. New York։ Viking. ISBN 0-670-72293-6.
 Карцева Е. Н. Спенсер Трэси. - М.։ Искусство, 1970. - 128, [32] с. -  (Мастера зарубежного киноискусства)

 Ծանոթագրություններ 

 Արտաքին հղումներ 

 Քեթրին Հեփբորնի հետ peoples.ru կայքում
 Internet Movie Database կայքում
 ԿինոՊոիսկ կայքում
 Internet Broadway Database կայքում

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:BAFTA մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացիներ իռլանդական սերմամբ
Կատեգորիա:Լավագույն դերասան Օսկարի մրցանակակիրներ
Կատեգորիա:Ամերիկացի տղամարդ հնչյունավորողներ
Կատեգորիա:Հոլիվուդյան փառքի ծառուղի